**Valtuustoaloite 13.9.2021 varhaiskasvatuksen palveluntarjoajien vaihtoehdoista tiedottaminen**

Lapinlahdella haluamme uusia lapsiperheitä kuntaamme, ja monet palvelut esimerkiksi uudet, terveet koulutilat toimivat hyvänä houkuttimena. Myös varhaiskasvatuspalveluiden tarjonta on monipuolistunut, ja perheillä on mahdollisuus valita myös yksityisiä palveluntarjoajia.

Kunnan nettisivuille ja viestintään tulee saada tietoa näistä eri mahdollisuuksista. Lapinlahden naapurikunnat ovat listanneet eri palveluntarjoajat sivuilleen, jolloin perheet löytävät vaihtoehdot vaivattomasti.

Kristillisdemokraatit ovat nostaneet hyvän viestinnän tärkeyttä keskeisenä keinona houkutella uusia asukkaita kuntaamme, näin myös tässä asiassa.

Esitämme, että kunnan nettisivuille ja muuhun viestintään lisätään varhaiskasvatuksen palveluntarjoajien vaihtoehdot Lapinlahdella.

13.9.2021

Lapinlahden Kristillisdemokraattinen valtuustoryhmä